joelniklaus/EU_Wikipedias huggingface dataset:
Pero Antić

Pero Antić (sündinud 29. juulil 1982 Skopjes) on Põhja-Makedoonia endine elukutseline korvpallur, kes töötab 2019. aastast Põhja-Makedoonia korvpalliliidu presidendina. Kolm korda Euroliiga meistriks tulnud Antić on mänginud ka NBA klubis Atlanta Hawks.

Karjäär 
Antić on mänginud Põhja-Makedoonia, Kreeka, Serbia, Bulgaaria, Venemaa ja Türgi klubides ning NBA klubis Atlanta Hawks.

Mitme riigi meistriks ja karikavõitjaks tulnud Antić on aastaid mänginud ka Euroliigas ning tulnud kolmekordseks Euroliiga meistriks: 2012. ja 2013. aastal Piraeuse Olympiacose ja 2017. aastal Istanbuli Fenerbahçega.

Hooajad 2013/14 ja 2014/15 mängis Antić USA-s, kus tõi NBA klubi Atlanta Hawksi kasuks kokku 113 mänguga keskmiselt 6,3 punkti ja 3,5 lauapalli.

Rahvuskoondis 
Antić on mänginud Põhja-Makedoonia korvpallikoondises ja olnud selle kapten. 2011. aastal Leedus peetud Euroopa meistrivõistlustel viskas ta keskmiselt 11,5 punkti ja hankis 8,8 lauapalli mängus ning aitas koondise nelja parema sekka. Poolfinaalis kaotati 80 : 92 Hispaaniale ja kolmanda koha mängus 68 : 72 Venemaale.

Saavutused 
 3-kordne Euroliiga võitja (2012, 2013, 2017)
 2-kordne Kreeka meister (2002, 2012)
 2-kordne Türgi meister (2016, 2017)
 Serbia meister (2018)
 2-kordne Bulgaaria meister (2008, 2010)
 Türgi karika võitja (2016)
 Venemaa karika võitja (2011)
 Venemaa karikavõistluste kõige väärtuslikum mängija (2011)
 Serbia karika võitja (2006)
 Bulgaaria karika võitja (2008)
 Bulgaaria meistriliiga kõige väärtuslikum mängija (2008)

Välislingid 
 Pero Antić – NBA.com
 Pero Antić – Basketball-Reference.com

Põhja-Makedoonia sportlased
Sündinud 1982
Otu Vaarmann

Otu Vaarmann (sündinud 28. novembril 1937 Tallinnas) on eesti matemaatik ja professor.

Haridus
Lõpetas Tallinna 2. Keskkooli 1956; lõpetas TRÜ matemaatika-loodusteaduskonna matemaatika osakonna arvutusmatemaatika erialal 1961; Eesti NSV TA Küberneetika Instituudi aspirant 1965–1968; füüsika-matemaatikateaduste kandidaat 1970.

Teaduskraad ja kutse
Doktorikraad (Some iterative methods with successive approximation of the inverse and pseudoinverse operator (vene keeles), juh. Sulev Ulm), Eesti NSV TA,  1970; dotsent 1970;  vanemteadur 1975; professor 1995.

Teenistus

Eesti NSV/Eesti TA Küberneetika Instituudi insener 1961–1963, nooremteadur 1963–1964, 1968–1972, vanemteadur 1972–1988, sektorijuhataja 1988–1993, juhtivteadur 1993; TPedI vanemõpetaja 1972, tunnitasuline õppejõud 1973–1975; Eesti Merehariduskeskuse dotsent 1992–1993; Eesti Kõrgema Kommertskooli tunnitasuline õppejõud 1993–1994, 2003;
TTÜs 1962–1964, 1970–1971, 1990–…:  matemaatika kateedri tunnitasuline õppejõud 1962–1964, 1970–1971; majandusmatemaatika kateedri dotsent 1990–1992; mehaanikainstituudi vanemteadur 1993–1994, dotsent 1994–1995; matemaatikainstituudi rakendusmatemaatika professor ja õppetooli juhataja 1995–2003, emeriitprofessor 2003–…; TTÜ Küberneetika Instituudi mehaanika ja rakendusmatemaatika osakonna vanemteadur 1997–2004, erakorraline vanemteadur 2004. ,

Teadustöö põhisuunad
Mittelineaarsete võrrandite ja optimeerimisülesannete lahendusmeetodid; vähimruutude ülesanded ja üldistatud pöördteisendused, pöördülesanded, paralleelarvutused, numbriline analüüs modelleerimises.
Avaldanud üle 130 teaduspublikatsiooni. Juhendanud 1 aspiranti ja 7 diplomitööd. ,

Teadusorganisatoorne ja -administratiivne tegevus
Toimetanud arvukalt erialaseid väljaandeid; olnud peakorraldaja paljudel rahvusvahelistel ja siseriiklikel konverentsidel; töörühmade European Working Group MULTIPLE CRITERIA DECISION AIDING ja European Working Group FINANCIAL MODELLING liige ja esindaja Eestis; referaatajakirja Zentralblatt für Mathematik referent alates 1972; TTÜ nõukogu liige 1999–2000; TPÜ matemaatika magistri-tööde kaitsmisnõukogu liige 1993–2003; habilitatsioonikomisjoni liige professorite valimisel TÜs 1995, 1996 ja TPÜs 1998, 1999, 2005; A. Humala preemia määramiskomisjoni esimees 1997; Balti Operatsioonianalüüsi Seltsi (Baltic Operations Research Society, BaltORS) juhatuse liige  1996–2003 ja president alates 2006; töögruppide The European Working Group “Multicriterial Aid for Decisions” ja The European Working Group “Financial Modelling” liige alates 2002; Eesti Teadlaste Liidu ja Eesti Matemaatika Seltsi asutajaliige 1987.,

Tunnustused

TTÜ tänukirjad 2003, 2007.

Viited

Harrastused ja huvialad
Aiandus, mesindus, sport, muusika, vahetevahel musitseerib ka ise mõnel muusikainstrumendil.

Välislingid 
Otu Vaarmann Eesti Teadusinfosüsteemis

Eesti tehnikateadlased
Tallinna Tehnikaülikooli professorid
Tartu Ülikooli füüsika-matemaatikateaduskonna vilistlased
Tallinna Reaalkooli vilistlased
Sündinud 1937
Eduard Heger

Eduard Heger (sündinud 3. mail 1976 Bratislavas) on Slovakkia poliitik, alates 1. aprillist 2021 Slovakkia peaminister.

Eduar Heger on lõpetanud Bratislava Majandusülikooli (slovaki keeles Ekonomická univerzita v Bratislave).

Ta oli 21. märtsist 2020 kuni 1. aprillini 2021 Slovakkia rahandusminister ja alates 12. märtsist 2021 Slovakkia tervishoiuministri kohusetäitja.

Isiklikku 
Ta on abielus ja nelja lapse isa.

Slovakkia peaministrid
Slovakkia poliitikud
Sündinud 1976
Viktor Jullinen

Viktor Jullinen (7. august 1935 Krasnoje Selo – 11. märts 2021) oli Eesti majandus- ja põllumajandusteadlane.

Ta sündis aastal 1935 Krasnoje Selos taluniku pojana. Ta lõpetas aastal 1955 Tallinna Mäetehnikumi ja aastal 1965 Eesti Põllumajanduse Akadeemia põllumajanduskönoomika erialal. Aastal 1992 täiendas ta end Soomes. Ta oli aastast 1973 majanduskandidaat.

Ta töötas aastatel 1959–1962 Järva-Jaani Põllumajanduse Mehhaniseerimise Koolis õpetajana, aastatel 1962–1965 Paide Keskkoolis asedirektorina tootmisõpetuse alal ja aastatel 1965–1966 Paide Rajooni Masinaarvutusjaama juhatajana.

Aastatel 1966–1977 ja 1980–2001 töötas ta Eesti Maaülikoolis, sealhulgas aastatel 1966–1977 ja 1980–1988 dotsendina, aastatel 1988–1994 põllumajanduse ökonoomika kateedri (hiljem õppetooli) juhatajana, aastast 1992 ühtlasi professorina, aastatel 1994–2001 oli ta majandus- ja sotsiaalteaduskonna dekaan ning agraarökonoomika ja turunduse instituudi juhataja. Aastatel 1977–1980 töötas ta Guineas Conakry Polütehnilises Instituudis põllumajandusökonoomika professorina.

Tal on uurimusi põllumajanduse ökonoomika ja põllumajanduspoliitika alalt. Aastal 1998 valmis tal Eesti Teadusfondi tellimusena uurimus Eesti põllumajanduse arengu, efektiivsuse ja konkurentsivõime kohta. Ta juhendas Eesti põllumajanduse Euroopa Liidu nõuetega kohandamise ning maaelu ja maamajanduse arendamise projekti. Aastast 1999 oli ta Eesti Maaülikooli majandus- ja sotsiaalinstituudi emeriitprofessor.

Isiklikku 
Ta oli rahvuse poolest soomlane (täpsemalt ingerisoomlane).

Tunnustused 
 2001 Eesti Maaülikooli teenetemedal

Töid 
 Tootmisvahendite efektiivne kasutamine põllumajanduses (1975)
 Planeerimine ja efektiivsus rahvamajanduses (1988)
 Possibilities of the formation of protectionism policies in Estonia considering its joining the international structure. – Maatalouden taloudellinen tutkimuslaitos (Helsingi, 1995)

Välislingid 
 Viktor Jullinen Eesti entsüklopeedia digiversioonis

Eesti põllumajandusteadlased
Eesti majandusteadlased
Eesti Maaülikooli professorid
Eesti Maaülikooli majandusteaduskonna vilistlased
Eesti ingerisoomlased
Sündinud 1935
Surnud 2021
Mark Anders Lepik

Mark Anders Lepik (sündinud 10. septembril 2000 Tallinnas) on Eesti jalgpallur (ründaja). Ta mängib Eesti Premium liiga klubis Tallinna FC Flora.

Klubikarjäär

Koondisekarjäär
A-koondise debüüdi tegi Lepik 7. oktoobril 2020 sõpruskohtumises Leedu vastu. Samas mängus tegi oma debüüdi veel Edgar Tur.

Karjääri statistika

Klubi
Uuendatud seisuga 30. märts 2021

Koondis
Uuendatud seisuga 30. märts 2021

Saavutused

Klubi
Tallinna FC Flora
Meistriliiga: 2017, 2019, 2020
Eesti karikas: 2020

Vaata ka
Eesti jalgpallikoondislaste loend

Viited

Välislingid
Eesti Jalgpalli Liidu profiil
FC Flora profiil
Transfermarkti profiil
Koondise mängud

Eesti jalgpallurid
Eesti jalgpallikoondislased
Sündinud 2000
Tallinna FC Flora jalgpallurid
Eesti jalgpallurid välismaal
Edgar Tur

Edgar Tur (sündinud 28. detsembril 1996 Tallinnas) on Eesti jalgpallur (poolkaitsja). Ta mängib Eesti Premium liiga klubis Paide Linnameeskond.

Klubikarjäär

Koondisekarjäär
A-koondise debüüdi tegi Tur 7. oktoobril 2020 sõpruskohtumises Leedu vastu. Samas mängus tegi oma debüüdi veel Mark Anders Lepik.

Karjääri statistika

Klubi
Uuendatud seisuga 30. märts 2021

Koondis
Uuendatud seisuga 30. märts 2021

Vaata ka
Eesti jalgpallikoondislaste loend

Viited

Välislingid
Eesti Jalgpalli Liidu profiil
Paide LM profiil
Transfermarkti profiil
Koondise mängud

Eesti jalgpallurid
Eesti jalgpallikoondislased
Sündinud 1996
Eesti jalgpallurid välismaal
Paide Linnameeskonna jalgpallurid
FCI Tallinna jalgpallurid
Mäe tänav (Kunda)

Mäe tänav on tänav Kunda linnas ja paikneb linna kesk- ning lääneosas.

Tänav on 1280 meetrit pikk, tänava-ala on laiusega 12 - 16 meetrit.

Mäe tänav saab alguse Kasemäe tänavalt ning suundub loode poole, keskosas pöördub lääne suunas ning lõpus põhja suunas. Tänav ristub Kalda, Aia, Eha, Loode, Tähe tänavaga ning lõpus Pargi põik ja Pioneeri tänavaga. Tänav lõpeb Koidu tänava ristmikul. Mäe tänav on põhiosas paralleelne Koidu ja Pargi tänavatega.

Mäe tänava algus on rajatud puiesteena, kõnnitee on lõunaküljel, selle ääres paiknevad väiksemad korterelamud. Tänava lõpusosas asuvad 5-korruselised korterelamud ning mõned ärihooned. Aadressil Mäe 33 on ehitatud Coop Konsumi kauplus.

Viited

Välislink
Vaade Mäe/Pargi põik tänavate ristmikult lääne suunas 

Kunda tänavad
Eha tänav (Kunda)

Eha tänav on tänav Kunda linnas ja paikneb linna keskosas.

Tänav on 494 meetrit pikk ja tänava-ala on laiusega kuni 16 meetrit.
Eha tänav saab alguse Pargi tänavalt.  Tänav, mis on paralleelne Aia tänavaga, suundub põhja poole, ristudes Mäe ja Koidu tänavatega ning lõpeb Toolse tee ja Lepiku tee ristmikul.

Tänava alguses asuvad väiksemad korterelamud, keskosas ühepereelamud, lõpuosa on hoonestamata. Kõnniteid on rajatud vähesel määral.

Viited

Välislink
Vaade Pargi tänava ristmikult Eha tänavale põhja suunas 

Kunda tänavad
Robin Quaison

Robin Kwamina Quaison (sündinud 9. oktoobril 1993 Stockholmis) on Rootsi jalgpallur, kes mängib ründaja või ründava poolkaitsjana Saudi Araabia kõrgliiga klubis Ettifaq ja Rootsi jalgpallikoondises.

Ta alustas klubikarjääri Rootsi klubis AIK, mille noorteakadeemiasse astus 1999. aastal. Klubi põhimeeskonnas debüteeris ta Rootsi kõrgliigas 2012. aastal.

Aastatel 2014–2017 mängis ta Itaalia kõrgliiga klubis US Palermo.

2017. aasta jaanuaris sõlmis Quaison lepingu Saksamaa kõrgliiga klubiga Mainz. 17. detsembril 2019 tegi ta mängus Bremeni Werderi vastu kübaratriki. 2021. aasta mais tõusis ta Mainzi läbi aegade suurimaks väravalööjaks Bundesligas (31 väravat).

2021. aasta suvel liitus ta Ettifaqiga.

2015. aastal tuli Quaison Rootsi kuni 21-aastaste koondisega Euroopa omavanuste meistriks. Rootsi jalgpallikoondises tegi ta debüüdi 23. jaanuaril 2013 mängus Põhja-Korea vastu. Koondisekarjääri esimese värava lõi ta kolm päeva hiljem mängus Soome vastu. Ta kuulus Rootsi koondisse 2021. aasta Euroopa meistrivõistlustel. 2016. aasta suveolümpiamängude jalgpalliturniiril kuulus ta Rootsi olümpiavõistkonda.

Tema isa on pärit Ghanast ja ema on rootslanna.

Rootsi jalgpallurid
US Palermo mängijad
1. FSV Mainz 05 mängijad
Serie A mängijad
Bundesliga mängijad
Sündinud 1993
Peep Christjanson

Peep Christjanson (sündinud 3. veebruaril 1940 Tallinnas) on eesti keemiateadlane ja emeriitprofessor.

Haridus
Lõpetas Tallinna 21. Keskkooli 1958, Tallinna Polütehnilise Instituudi keemia-mäeteaduskonna keemilise tehnoloogia eriala 1963; TPI aspirant 1965–1968.

Teaduskraad ja kutse
Tehnikateaduste kandidaat (Молекулярные соединения капролактама с фенолами и синтез клеевых смол из сланцевых алкилрезорцинов),TPI, 1969; vanemteadur 1975; professor 1999.

Teenistus
TTÜs 1963–…:  orgaaniliste ainete tehnoloogia kateedri stažöör 1963–1965; TU sektori nooremteadur 1965; põlevkivikeemia ja sünteesi probleemlaboratooriumi vanemteadur 1968–1970, liimi sünteesi ja liimimise tehnoloogia osakonna juhataja 1970–1979, laborijuhataja  1979–1992; polümeermaterjalide instituudi vanemteadur 1992–1998, õppetooli juhataja, professor alates 1992, emeriitprofessor.

Teadustöö põhisuunad
Polümeervaikude keemia: süntees, keemiline ehitus; polümeermaterjalide, sh adhesiivide ja komposiitmaterjalide saamine ja omadused. Uurinud polükondensatsioonireaktsioone, loonud polükondensatsioonvaikude retsepte ja tootmise tehnoloogiad, selgitanud alküülresortsinool liimide kasutusvaldkondi ning evitanud neid liime koostöös Jaapani firmaga Nagoya Oilchemical. 
Avaldanud üle 400 teaduspublikatsiooni, omab 21 autoritunnistust ja 58 patenti. Kirjutanud artikleid entsüklopeediatele, teinud kaastööd sõnaraamatute koostamisel, kirjutanud 7 õpikut polümeermaterjalidest. Juhendanud magistri- ja doktoritöid.

Teadusorganisatoorne ja -administratiivne tegevus
Osalenud mitmete teaduskonverentside teaduskomitee töös; mitmete teadusprojektide juht; Mendelejevi-nim Keemiaseltsi algorganisatsiooni, revisjonikomisjoni esimees; ajakirja Oil Shale toimetuskolleegiumi liige; TTÜ Materjaliuuringute keskuse nõukogu liige; TTÜ keemiateaduskonna nõukogu liige; Põhja-Texase Ülikooli polümeeride teadusnõukogu liige ja teaduskonverentside Polymer Characterization teadusliku komitee liige 1996-1998; TPIs toimunud vabariiklike liimialaste konverentside korralduskomitee liige 1966-1987; Eesti Plastiühingu kutsekomisjoni liige.

Tunnustused
Eesti NSV teaduspreemia teaduse ja tehnika alal (“Liimvaigud põlevkivi alküülresortsiinidest”) (kollektiivne) 1967
Üleliiduline D. I. Mendelejevi nim Keemiaseltsi presiidiumi diplom teadustööde konkursil 1970
TPI leiutus- ja ratsionaliseerimisalane ülevaatus 1975–78, II koht
NL Rahvamajanduse Saavutuste Näituse hõbe- ja pronksmedalid (4 medalit) 1976–86
Eesti NSV Ministrite Nõukogu preemia (“Liimitud ja modifitseeritud puit”) 1986
TPI suur juubelimedal 1986
P. Kogermani nim mälestusmedal 1989
TPI teenetemedal Mente et manu 2000.

Viited

Eesti keemikud
Tallinna Tehnikaülikooli professorid
Tallinna Tehnikaülikooli vilistlased
Sündinud 1940
Loode tänav (Kunda)

Loode tänav on tänav Kunda linnas ja paikneb linna keskosas.

Tänav on 321 meetrit pikk ja tänava-ala on laiusega kuni 15 meetrit.

Loode tänav saab alguse Pargi tänavalt.  Tänav suundub põhja poole, ristudes Mäe tänavaga ning lõpeb Koidu tänava ristmikul.

Tänava ääres asuvad väiksemad korterelamud, ühepereelamud, haljasalad ja garaažiboksid. Kõnniteed puuduvad. Loode 9 paikneb väike kauplus-kiirtoidukoht.

Viited

Välislink
Vaade Loode tänavale lõuna suunas 

Kunda tänavad
Henri Järvelaid

Henri Järvelaid (sündinud 11. detsembril 1998 Tallinnas) on Eesti jalgpallur (kaitsja). Ta mängib Taani 1. Division klubis Vendsyssel FF.

Klubikarjäär

Koondisekarjäär
A-koondise debüüdi tegi Järvelaid 5. septembril 2020 UEFA Rahvuste Liiga mängus Gruusia vastu. Samas mängus tegid oma debüüdi veel Karl Jakob Hein ja Georgi Tunjov.

Karjääri statistika

Klubi
Uuendatud seisuga 30. märts 2021

Koondis
Uuendatud seisuga 30. märts 2021

Saavutused

Klubi
Tallinna FC Flora
Premium liiga: 2017, 2019, 2020
Eesti karikas: 2020
Eesti Superkarikas: 2020

Vaata ka
Eesti jalgpallikoondislaste loend

Viited

Välislingid
Eesti Jalgpalli Liidu profiil
Transfermarkti profiil
Koondise mängud

Eesti jalgpallurid
Eesti jalgpallikoondislased
Sündinud 1998
Eesti jalgpallurid välismaal
Tallinna FC Flora jalgpallurid
Tartu JK Tammeka jalgpallurid
Gloria Stuart

Gloria Frances Stuart (sünninimega Gloria Stewart 4. juuli 1910 Santa Monica – 26. september 2010 Los Angeles) oli Ameerika Ühendriikide näitlejanna, kunstnik ja aktivist. Teda teatakse eelkõige Rose Dawson Calverti rolli eest mängufilmis "Titanic" (1997).

Ameerika Ühendriikide näitlejad
Sündinud 1910
Surnud 2010
Gheorghe Mureșan

Gheorghe Dumitru Mureșan (sündinud 14. veebruaril 1971) on Rumeenia endine elukutseline korvpallur, kes mängis aastatel 1993–2000 korvpalliliigas NBA. 

231 cm pikkune Mureșan on pikim NBA-s mänginud korvpallur.

Karjäär 
Enne NBA-sse siirdumist mängis Mureșan aastatel 1991–1992 Rumeenia klubis Cluj-Napoca Universitatea, kellega tuli 1992. aastal ka riigi meistriks. Järgmise hooaja (1992/93) mängis Mureșan Prantsusmaa klubis Pau Élan Béarnais, kellega tuli 1993. aastal karikavõitjaks.

Mureșan värvati 1993. aasta NBA draft'i 30. valikuna Washington Bulletsisse, kelle kasuks tõi ta debüüthooajal keskmiselt 5,6 punkti ja 3,6 lauapalli mängus. NBA karjääri parimal, 1995/96. hooajal kogus Mureșan keskmiselt 14,5 punkti, 9,6 lauapalli ja 2,3 viskeblokeeringut mängus ning valiti tolle hooaja NBA enim arenenud mängijaks.

Vigastusaldis Mureșan pidi 1997/98. hooaja tervenisti vahele jätma ning tegi aastatel 1999–2000 New Jersey Netsi eest kaasa kõigest 31 mängus.

Mureșani NBA karjääri keskmisteks näitajateks jäid 9,8 punkti, 6,4 lauapalli ja 1,5 viskeblokeeringut mängus.

Pärast NBA karjääri lõpetamist naasis Mureșan Prantsusmaa klubisse Pau Élan Béarnais, kellega tuli 2001. aastal riigi meistriks.

Saavutused 
 NBA enim arenenud mängija (1996)
 NBA hooaja parim visketabavus väljakult (1996, 1997)
 Rumeenia meister (1992)
 Prantsusmaa meister (2001)
 Prantsusmaa karika võitja (1993)

Korvpallikoondis 
Mureșan oli aastatel 1998–2002 Rumeenia rahvuskoondise kapten.

Isiklikku 
Kuigi ta isa oli 175 cm ja ema 170 cm pikk, kasvas Mureșan ajuripatsi häire tõttu 231 cm pikkuseks.

Popkultuuris 
Mureșan on kehastanud nimitegelast USA komöödiafilmis "Minu hiiglane", kus peaosa mängib Billy Crystal.

Viited

Välislingid 
 Gheorghe Mureșan – NBA.com
 Gheorghe Mureșan – Basketball-Reference.com

Rumeenia sportlased
Sündinud 1971
Louise Fletcher

Estelle Louise Fletcher (22. juuli 1934 Birmingham, Alabama – 23. september 2022 Montdurausse, Prantsusmaa) oli Ameerika Ühendriikide näitlejanna. Teda teatakse eelkõige õde Ratchedi rollis mängufilmis "Lendas üle käopesa" ("One Flew Over the Cuckoo's Nest" 1975), mille eest pälvis parima naispeaosatäitja Oscari.

Isiklikku
Tema mõlemad vanemad olid kurdid.

Ameerika Ühendriikide näitlejad
Sündinud 1934
Surnud 2022
Georgi Tunjov

Georgi Tunjov (sündinud 17. aprillil 2001 Narvas) on Eesti jalgpallur (poolkaitsja). Ta mängib Itaalia Serie B klubis SPAL.

Klubikarjäär

Koondisekarjäär
A-koondise debüüdi tegi Tunjov 5. septembril 2020 UEFA Rahvuste Liiga mängus Gruusia vastu. Samas mängus tegid oma debüüdi veel Karl Jakob Hein ja Henri Järvelaid.

Karjääri statistika

Klubi
Uuendatud seisuga 30. märts 2021

Koondis
Uuendatud seisuga 30. märts 2021

Vaata ka
Eesti jalgpallikoondislaste loend

Viited

Välislingid
Eesti Jalgpalli Liidu profiil
Transfermarkti profiil
Koondise mängud

Eesti jalgpallurid
Eesti jalgpallikoondislased
Sündinud 2001
Eesti jalgpallurid välismaal
JK Narva Transi jalgpallurid
Znojmo

Znojmo (saksa keeles Znaim) on linn Tšehhis Lõuna-Morava maakonnas, Znojmo ringkonna halduskeskus. Znojmo asub Dyje jõe ääres, Austria piirist ligi 8 km kaugusel, Brnost umbes 54 km edelas.

Znojmo paikneb merepinnast 290 meetri kõrgusel.

Znojmot on ürikutes esmakordselt mainitud 11. sajandil. Kuningalinna staatuse sai Znojmo 1226. aastal.

Znojmo vanalinn on alates 1971. aastast ajalooline linnakaitseala ja alates 1987. aastast ajalooline linnakaitsereservaat.

Viited 

Tšehhi linnad
Lõuna-Morava maakond
Roseanne Park

Roseanne Park (korea keeles 박채영; esinejanimega Rosé; sündinud 11. veebruaril 1997 Aucklandis) on Lõuna-Korea laulja. Ta kuulub Korea pop-ansamblisse Blackpink (블랙핑크), mida haldab YG Entertainment.

Park sündis Uus-Meremaal Lõuna-Korea sisserändajatest vanemate teise lapsena. Kui ta oli seitsmeaastane, kolis perekond Austraaliasse. 15-aastasena pöördus ta Lõuna-Koreasse.

Lõuna-Korea lauljad
Sündinud 1997
Rakvere Linna I Algkool

Rakvere Linna Algkool on Rakvere linnas Lääne-Virumaal tegutsev lasteaed-algkool. Rakvere Linna Algkool otsustati avada Lääne-Viru Maavalitsuse 30. aprilli 1992. a. määrusega nr 85 koolide avamise kohta 1. septembril 1992 asukohaga Posti 29.

Ajalugu

Algkool[muuda | muuda lähteteksti] 
Juba aastaid töötas Rakvere 1. Keskkool väga suure koormusega kolmes vahetuses. Eriti raske oli algklasside õpilaste koolipäev õhtupoolses vahetuses. Puudusid võimalused (ruumid) klassiväliseks tegevuseks. Otsiti võimalusi, kuidas õpilaste õppimistingimusi parandada. Seoses Eesti taasiseseisvumisega 20. augustil 1991 lahkus Rakverest väga palju vene rahvusest kodanikke ja sõjaväelaste perekondi. Vähenes laste hulk lastepäevakodudes.

Nii otsustatigi sulgeda üks lasteaed ning vabanenud hoones avada Rakvere Linna Algkool. Kooli direktoriks määrati Ly Kivistik. Hoolimata uue kooli avamisele tekkinud tugevast vastuseisust (ei soovitud lahkuda mainekast koolist), saavutas kool kiiresti tuntuse ja tunnustatuse tänu tugevale, töökale personalile ja läbimõeldud koolielu korraldusele. Kool muutus linnas populaarseks, sellesse taheti oma lapsi õppima tuua.

Lisaks heale õppetöö tasemele hinnatakse soodsat õpikeskkonda ja võimaluste mitmekesisust õpilaste tunnivälise aja organiseerimisel. Koolis oli 10 klassikomplekti (1.–5. klass, kaks paralleelklassi).

Lasteaed-Algkool[muuda | muuda lähteteksti] 
Alates 2003. aasta sügisest on kooli vastu võetud esimesi klasse ühe klassikomplekti kaupa. 2003/2004. õppeaastal tegutses 6-aastaste laste rühm, 2004/2005. õppeaastal oli kooli hoones avatud kaks Lasteaia Triin mudilasrühma. 1. septembrist 2005 tegutseb asutus lasteaed-algkoolina.

Praegu õpib koolis kuus klassikomplekti, kokku 127 õpilast (1.–6. klassini) ning on avatud viis lasteaiarühma. Kooli alguspäevadest alates on koostatud kooli kroonikat, millest iga asjahuviline saab üksikasjaliku ülevaate koolis toimunust. On olemas rikkalik fotode kogu ja täpsed ülestähendused õpilaste ja õpetajate saavutuste ja koolielus toimunu kohta.
Veltrusy

Veltrusy (saksa keeles Weltrus) on linn Tšehhis Kesk-Tšehhi maakonnas Mělníki ringkonnas. Veltrusy asub Vltava jõe paremal kaldal, Praha kesklinnast umbes 22 km põhjas.

Veltrusyt on esmamainitud 1226. aastal. Alevi staatuse sai 1899. aastal ja linnaõigused 1926. aastal.

Linna olulisim vaatamisväärsus on 18. sajandil rajatud barokkstiilis Veltrusy loss.

Viited 

Tšehhi linnad
Kesk-Tšehhi maakond
Chris Brown (jäähokimängija)

Christopher James Brown (sündinud 3. veebruaril 1991 Flower Moundis, Texases) on USA jäähokimängija, kes mängib keskründajana Saksamaa kõrgliiga klubis Nürnberg Ice Tigers.

Aastatel 2009–2012 mängis ta Michigani Ülikooli jäähokimeeskonnas.

2009. aastal valiti ta NHL-i draftis Phoenix Coyotesi poolt 36. valikuna. Hooajal 2012–13 asus ta mängima American Hockey League'is Coyotesi noorteklubis Portland Pirates ning lõi uustulnukatest enim väravaid (29). Samal hooajal sai ta Coyotesi meeskonnas NHL-is kirja viis mängu.

2014. aasta märtsis müüdi Browni mängijaõigused Washington Capitalsile. 22. märtsil 2014 lõi ta mängus San Jose Sharksi vastu oma esimese värava NHL-is. Enam sai ta mänguaega jätkuvalt AHL-is, kus ta mängis Hershey Bearsi ridades.

Hooajal 2015–16 teises pooles müüdi tema mängijaõigused New York Rangersile, kuid sel ja järgmisel hooajal sai ta mänguaega ainult AHL-is Rangersi noorteklubis Hartford Wolf Pack.

2017. aasta juulis sõlmis ta üheaastase lepingu Saksamaa kõrgliiga klubiga Iserlohn Roosters. 2018. aasta mais siirdus ta Ice Tigersi.

2009. aastal tuli Brown USA kuni 18-aastaste koondisega omavanuste maailmameistriks. 2011. aastal võitis ta USA kuni 20-aastaste koondisega juunioride maailmameistrivõistlustel pronksmedali.

Välislingid 
 Chris Brown NHL.com lehel
 Chris Brown hockeydb.com lehel

Ameerika Ühendriikide jäähokimängijad
Arizona Coyotesi mängijad
Washington Capitalsi mängijad
Sündinud 1991
Kollane vihm

„Kollane vihm. Maalinguid nägemisest ja mõistmisest“ on Gunnar Neeme (1918–2005) esimene eestikeelne luulekogu, mis ilmus 1976. aastal. Autor on koondkogu ise illustreerinud. „Kollane vihm“ koosneb 30  proosaluuletusest, samuti on selles 30 illustratsiooni. Mõned luuletused sellest kogust, nagu „Tühimaa“, „Kollane vihm“, „Urikivi“, Eemaldujast ja jääjast“ ja „Siiruviiruline“, on avaldatud ajakirjas Tulimuld (1967, nr 2).

Teemad 
„Kollases vihmas“ on kirjutatud erinevatel teemadel. Pagulaskirjanikule omaselt käsitleb Neeme kodumaa teemat.  Proosaluuletustes on esiplaanil loodusnähtuste kujutamine isikupärase kujundikeele kaudu, lugejale avaneb autori filosoofiline maailmatunnetus.  Kuna Neeme oli elukutselt kunstnik, siis ametile sobivalt on luuletusteski esindatud kirjutamine värvidest ja kunstniku loomeprotsessist. „Kollases vihmas“ on luuletaja tegelenud ka sõjateemaga.  Mitmed luuletused kõnelevad inimsuhetest (armastus, sõprus) ja tunnetest, nagu kurbus, rõõm ning üksindus.

Stiil 
Kirjandusteadlane Helmi Eller märgib, et Neeme luuletekstides on rikkalikult epiteete ja kujundeid, rohkesti värvimotiive. Elleri arvates on Neeme luulekeeles uusromantismi kirjandusvoolule omaseid jooni, mis meenutavad talle kirjandusrühmituse Noor-Eesti liikmete kirjutamisstiili. Eller nimetab Neemet „noor-eestlaste otseseks järglaseks“. Leonid Trett näeb Neeme luulekeeles mõjutusi Ida filosoofiast ja mõningaid sarnasusi sanskriti luulega. Hannes Oja on pidanud luulekogu illustratsioonide stiili poolabstraktseks kunstiks.

Retseptsioon 
Kuigi teost on vähesel  määral arvustatud, on vastukaja olnud positiivne. Leonid Trett on teost hinnates kirjutanud: „Kokkuvõttes aga võib ütelda, et selle luulekogumiku näol on tegemist omapärase ja väärtusliku saavutusega kunstnik G. Neeme poolt, milline saavutus näib tõusvat ta loomingu paremiku tasemele kujutava kunsti alal.“  Helmi Eller on täheldanud luuletustes autori maailmavaate avaldumist: „Harva saame nii ulatusliku sissevaate ühe luuletaja vaimsusesse, kuigi luuletuskogud esitavad stiliseeritud tõelisust, sümboolset konkreetsust.“ Hannes Oja on oma arvustuses keskendunud teose kujundusele, tuues kiiduväärsena esile kogumiku illustratsioonide kunstilise ühtsuse. Meta Pruul on viisistanud luulekogu esimese luuletuse „Mu maa“.

Kirjandus 
Neeme, Gunnar 1976. Kollane vihm. Maalinguid nägemisest ja mõistmisest. Adelaide: Ivoret.

Laak, Marin 2018. Siiruviiruline tantsijatar sidrunikollasel matil. Gunnar Neeme luule kunstist. – Gunnar Neeme. Lõunaristi all – eesti kunstnik Austraalias. Tallinn: Eesti Kunstimuuseum, 109-132.

Viited
Uueturu

Uueturu on asum Tartu Kesklinna linnaosas Emajõe paremal kaldal.

Asum piirneb Emajõe, Poe tänava, Ülikooli tänava, Kalevi tänava, Aida tänava ja Väike-Turu tänavaga.

Kesklinn (Tartu)
Lõikepind

"Lõikepind" (originaalpealkiri "Sharp Objects") on Ameerika autori Gillian Flynni 2006. aastal ilmunud debüütromaan. Eesti keeles andis romaani 2016. aastal välja kirjastus Varrak. Tõlkija on Anne Kahk, kes on ka teised Flynni raamatud ("Kadunud" ja "Paha paik") eesti keelde tõlkinud.

Sisukokkuvõte 
USA Missouri osariigis asuvast Wind Gapist pärit, kuid Chicagos elav krimireporter Camille Preaker saab ülesandeks kajastada oma kodulinnas Wind Gapis (fiktiivne linn) toimunud kahe teismelise tüdruku jõhkrat mõrva. Camille pole aastaid oma kodulinnas käinud, sest tema suhted oma ema Adoraga ei ole kõige paremad.

Ema juures olles avastab Camille, et tema ema annab talle ja ta poolõele Ammale teadlikult ravimite pähe rotimürki, üritades neid haigeks teha. Camille'ile meenuvad lapsepõlvemälestused äärmiselt hoolitsevast emast ja alati haiglasest väikeõest. Varalahkunud väikeõe Mariani kunagise arstiga rääkides jõuab Camille järeldusele, et tema ema kannatab Münchauseni sündroomi all ja oli tõenäoliselt Mariani surma põhjustaja. Camille võtab ühendust detektiiv Willisega, mispeale Willis jagab oma kahtlusi, et Adora võib teismeliste tüdrukute Ann Nashi ja Natalie Keene'i mõrvas süüdi olla. 

Camille jõuab emotsionaalselt sellisesse punkti, kus ta annab alla ja laseb lõpuks oma emal "enda eest hoolitseda", misjärel ta kaotab teadvuse. Adora vahistatakse süüdistatuna Mariani surma põhjustamises ning ta tunnistab süüd nii Mariani kui ka Anni ja Natalie mõrvas. Amma kolib Chicagosse Camille'i juurde ja läheb seal uude kooli. Pärast Amma uue klassiõe kadumaminekut avastab Camille, et Amma oli tegelik mõrvar.

Peategelased 
Camille Preaker – romaani peategelane. Oma teismeeas kaotas ta oma väikeõe Mariani, kelle mälestus teda siiani kummitab. Alles mitu aastat hiljem saab Camille teada, et väikeõe surma taga oli Adora. Minevikutraumade tagajärjel on Camille ennast lõikunud ja tal on probleeme alkoholiga.

Adora Crellin – Camille'i, Mariani ja Amma ema. Adora pärineb jõukast perest ja kuulub väikelinna koorekihti. Tema seafarmis töötavad paljud linlased. Adoral on diagnoosimata Münchauseni sündroom esindaja kaudu (inglise keeles Munchausen syndrome by proxy). See tähendab, et ta tekitab oma lastele terviseprobleeme, et saada laste eest hoolitsedes tähelepanu ja kaastunnet.

Amma Crellin – Camille'i poolõde, keda ta suure vanusevahe tõttu kõige paremini ei tunne. Amma on pealtnäha armas tüdruk, aga tegelikult elab ta topeltelu. Ebatervisliku suhte tõttu Adoraga on ta manipuleeriv ja võimeline tapma.

Ekraniseering 
2018. aastal ilmus HBOs Gillian Flynni raamatul põhinev samanimeline kaheksaosaline lühiseriaal. Sarja režissöör on Jean-Marc Valleé ja stsenarist Marti Noxon.

Näitlejatena teevad kaasa Amy Adams (Camille Preaker), Patricia Clarkson (Adora Crellin), Eliza Scanlen (Amma Crellin) ning Chris Messina, Sophia Lillis ja Sydney Sweeney.

Viited
76-mm diviisikahur M1942 (ZiS-3)

76 mm diviisikahur M1942 (ZiS-3) (vene keeles 76-мм дивизионная пушка обр. 1942 г. (ЗиС-3)) oli Nõukogude Liidu 76,2-millimeetrine lahingukahur. "ZiS" märkis 92. suurtükitehase, kus neid kahureid toodeti, aunimetust (Stalini nimeline tehas).

Kasutajad

Praegused

Endised
 
 
 
 UNITA
 
 
 
 
 
 
 
  Põhja-Jeemen

Viited

Välislingid
 Moonaandmed saidil BattleField.Ru
 76.2mm diviisikahuri M1942 (ZiS-3) galerii ajakirjas Modelling Market in Poland
 fotogalerii saidil svsm.org
 Soviet Guns 76 mm calibre (Tank & AT) armor penetration table

Nõukogude Liidu suurtükiväerelvad
Dubravka Ugrešić

Dubravka Ugrešić (sündinud 27. märtsil 1949 Kutinas) on serbohorvaadi keeles kirjutav kirjanik, kes on ennast kirjeldanud kui "Jugoslaavia-järgset postnatsionalistlikku ja rahvusülest kirjanikku". Ta sündis Jugoslaavias, ent elab 1993. aastast Hollandis.

Haridus ja elukäik
Ugrešić õppis Zagrebi ülikoolis võrdlevat kirjandusteadust ja vene keelt, tegutsedes samal ajal ka kirjanikuna. Pärast õpingute lõpetamist töötas ta Zagrebi ülikooli kirjandusteooria instituudis.

Kui Jugoslaavia liitriik 1991. aastal lagunes, oli Ugrešić ägedalt sõjavastane ja kritiseeris natsionalistlikku liikumist. Natsionalistid reageerisid omapoolsete süüdistustega, laimu- ja ähvarduskampaaniaga. 1993. aastal lahkus Ugrešić Hollandisse. Ta õpetas mitmes Euroopa ja USA ülikoolis ning tegutseb kirjanikuna Amsterdamis.

Teoseid

Ilukirjandus
 "Štefica Cvek u raljama života" ("Štefica Cvek elumere lainetel", 1981, romaan). Selle järgi vändati Jugoslaavias populaarseks saanud film "Elumere lainetel" ("U raljama života", 1984)
 "Forsiranje romana-reke" (1988; eesti keeles "Romaanijõe forsseerimine", tõlkinud Madis Vainomaa, Loomingu Raamatukogu 6–9, 2021). Selle teose eest pälvis Ugrešić 1988. aastal esimese naisena tollase Jugoslaavia mainekaima kirjandusauhinna, NIN-i auhinna.
 "Muzej bezuvjetne predaje" ("Tingimusteta alistumise muuseum", 1998)
 "Ministarstvo boli" ("Valu ministeerium", 2004)
 "Baba Jaga je snijela jaje" ("Baba-Jagaa munes muna", 2008)
 "Lisica" ("Rebane", 2017)

Esseistika
 "Američki fikcionar" ("Ameerika väljamõeldis", 1993, täiendatud kujul 2018)
 "Thank you for not reading" ("Aitäh, et te ei loe", 2003)
 "Nikog nema doma" ("Kedagi ei ole kodus", 2005)
 "Karaoke kultura" ("Karaokekultuur", 2010)
 "Europa u sepiji" ("Seepia-Euroopa", 2013)
 "Doba kože" ("Naha ajastu", 2019)
 "Tu nema ničega!" ("Siin pole mitte midagi!", 2020)

Lasteraamatuid
 "Mali plamen" ("Väike leek", 1971)
 "Filip i Srećica" ("Filip ja Srećica", 1976)
 "Kućni duhovi" ("Majavaimud", 1988)
 "Novogodišnje prase" ("Uusaastasiga", 2020)

Tunnustus
1988 – NIN-i auhind
1996 – Charles Veilloni nimeline Euroopa esseeauhind
1997 – Versetsprijs
1998 – Austria riiklik Euroopa kirjanduse auhind
2000 – Heinrich Manni auhind
2004 – Premio Feronia-Città di Fiano
2010 – James Tiptree auhind
2012 – Jean Améry Euroopa esseistikaauhind
2016 – Neustadti rahvusvaheline kirjandusauhind
2016 – Vilenica rahvusvahelise kirjandusfestivali auhind
2019 – Manès Sperberi auhind

Viited

Välislingid 
 Ametlik koduleht

Horvaatia kirjanikud
Sündinud 1949
Karl Renner

Karl Renner (14. detsember 1870 – 31. detsember 1950) oli Austria poliitik ja jurist. Aastail 1945–1950 oli ta Austria president.

Elulugu 

Karl Renner sündis Unter-Tannowitzis sakslaste peres 18. lapsena. Koolis käis ta Nikolsburgis. Aastail 1890–1896 õppis ta Viini ülikoolis õigusteadust. Aastal 1895 aitas ta asutada ühingut Naturfreunde International.

1896. aastal abiellus Karl Luise Stoisitsiga, neil sündis tütar Leopoldine. Samal aastal liitus ta sotsiaaldemokraatidega, keda ta esindas ka parlamendi alamkojas. Sel perioodil avaldas ta mitmeid õigusalaseid küsimusi puudutavaid töid, ent tehes seda varjunimede all, kuna kartis kaotada oma positsiooni parlamendi raamatukoguhoidjana. Ta leidis, et Austria kui iseseisva riigi olemasolu õigustavad nii geograafilised, poliitilised kui ka majanduslikud põhjused. Ühtlasi väljendas ta marksistlikke vaateid. Samas leidis ta, et ühinemine Saksamaaga on maale kasulikum; ta kasutas isegi sõna "anšluss". 

Oma teostes lõi ta koos Otto Baueriga vähemusrahvaste kultuuri kaitse teooria. See muutis tema teooriad oluliseks Bundile, ent nii Vladimir Lenin kui ka Jossif Stalin olid tema ideede suhtes kriitilised. 

Kui Austria-Ungari 1818. aastal kokku varises, oli ta üks saksakeelse elanikkonna omariikluse eestvedajatest. Liitlasväed keelustasid aga mitmed saksa elanikkonna ideed, sealhulgas riigi nime esialgse variandi ja liitumise Saksamaaga. Ka pidid nad aktsepteerima Austria territooriumite kaotusi, sealhulgas läks ka Renneri sünnikodu Tšehhimaa koosseisu. Nii pidi ta loobuma oma õigustest isatalule, et jääda Austria ametnikuks.

Karl Renner oli 1820. aastani kolme esimese Austria valitsuskabineti juhiks, ühtlasi täitis ta ka välisministri kohuseid. Sel perioodil aitas ta luua riigis tervisekindlustuste süsteemi, kehtestada riigis kaheksatunnilist tööpäeva, luua töötukassat ja kollektiivlepingute süsteemi.

Aastail 1931–1933 oli ta Austria parlamendi presidendiks, ent aastal 1934 keelustasid riigis võimu haaranud fašistlikud jõud tema partei. Nii tervitas ta anšlussi, lootes, et natsid on Saksamaal võimul ajutiselt ja et see aitab kaasa maa demokratiseerimisele. Tema mõju aitas kaasa sellele, et enamik austerlasi hääletaski kahe maa liitumise poolt. Ta soovis teha natsidega koostööd, ent jäeti kõrvale. Ka toetas Renner Sudeedimaa annekteerimist.

29. märtsil 1945 tungisid Fjodor Tolbuhhini juhitud nõukogude väed Austriasse. Karl Renner võttis nendega ühendust ja temast sai ajutise valitsuse pea. 2. aprillil 1945 kuulutati Austria taas iseseisvaks. Renner oli sunnitud Moskva mõjul kolmandiku kabinetist moodustama Austria kommunistidest, sealhulgas said nood enda kätte ministrikohad siseasjade ministeeriumis ja haridusministeeriumis. See muutis nii USA kui ka Suurbritannia Renneri suhtes kriitiliseks. Renner oli aga määranud kommunistide kontrolli all olevatesse ministeeriumitesse sekretärideks teiste parteide esindajad ja suutis nii olukorda riigis kontrolli all hoida ja hoida riiki lõhenemast. Ka jätkas ta Austrias juudivaenulikku poliitikat.

Viited 

Austria presidendid
Austria juristid
Sündinud 1870
Surnud 1950
Ujumise maailmameistrivõistluste medalistide nimekiri (mehed)

See on täielik nimekiri veealade maailmameistrivõistluste medalistidest meeste ujumises  aastatel 1973 kuni 2019.

50 m vabaujumine

Medalid riikiti:

100 m vabaujumine

Medalid riikiti:

200 m vabaujumine

		 
Medalid riikiti:

400 m vabaujumine

Medalid riikiti:

800 m vabaujumine

Medalid riikiti:

1500 m vabaujumine

Medalid riikiti:

50 m selili

Medalid riikiti:

100 m selili
	 
Medalid riikiti:

200 m selili

Medalid riikiti:

50 m rinnuli

Medalid riikiti:

100 m rinnuli

Medalid riikiti:

200 m rinnuli

Medalid riikiti:

50 m liblikat

Medalid riikiti:

100 m liblikat

Medalid riikiti:

200 m liblikat

Medalid riikiti:

200 m kompleksi

Medalid riikiti:

400 m kompleksi

Medalid riikiti:

4x100 m vabalt

Medalid riikiti:

4x200 m vabalt

Medalid riikiti:

4x100 m kompleksi

Medalid riikiti:

4x100 m segavõistlus vabalt
 
Medalid riikiti:

4x100 m segavõistlus kompleksi
 
Medalid riikiti:

Kõigi aegade medalitabel 1973–2019

Medalid meeste võistlustel

Medalid segavõistlustel

Enim medaleid võitnud ujujad

Kõik võistlused
paksus kirjas tähistab aktiivseid ujujaid

* sealhulgas üks medal teateujumine, kus ta osales ainult eelujumises 
** kaks medalit teatevõistlustel, kus ta osales ainult eelujumises

Individuaalvõistlused

Vaata ka
Ujumise maailmarekordid
Olümpia medalivõitjad ujumises (mehed)
Olümpia medalivõitjad ujumises (naised)
Ujumise maailmameistrivõistluste medalistide nimekiri (naised).

Ujumise maailmameistrivõistlused
Tartu veetorn

Tartu veetorn on ehitis Tartus aadressil Õpetaja 9. See ehitati seoses moodsa veevärgi rajamisega. 1938. aastal koostasid insener Voldemar Onton ja arhitekt Voldemar Tippel Õpetaja tänava veetorni projekti. Ehitus algas aastal 1939, torn avati ametlikult 26. novembril 1941. Ülakorrusel, mida kaunistavad poolümarad pilastrid, asub veepaak.

Veetorn kuulub ettevõttele Tartu Veevärk ning algselt korterelamuks-veetorniks ehitatud hoones asuvad veevärgi väljakolimise järel kontorid.

Viited

Välislingid

 Arvo Järvet. Tartu veetorn kerkis karmide aegade kiuste. Tartu Postimees, 25. veebruar 2018
Tartu ehitised
Anna Murray Vail

Anna Murray Vail (7. jaanuar 1863 – 18. detsember 1955) oli USA botaanik ja New Yorgi botaanikaaia esimene raamatukoguhoidja.

Ta õppis Columbia ülikoolis botaaniku ja geoloogi Nathaniel Lord Brittoni käe all, kellel ta aitas asutada New Yorgi botaanikaaeda. Jaanuaris 1900 sai temast botaanikaaia raamatukogujuhataja ja sellel ametipostil töötas ta kuni septembrini 1907. Tema lahkumise põhjuseks sellelt ametikohalt peavad eri allikad kas soovi asuda elama Prantsusmaale ema juurde või solvumist süüdistuste tõttu, nagu oleks ta raamatukogus sigarette suitsetanud.

1911. aastal Prantsusmaale kolinuna osales Vail esimese maailmasõja ajal aktiivselt Ameerika fondis, mis rahastas haavatud prantslaste ravi, ning jätkas hiljem tööd raamatukoguhoidjana kuni nägemise kaotuseni. Prantsusmaal elades soetas ta maja Héricy vallas Seine-et-Marne'i departemangus.

Botaanikud
Raamatukogundustegelased
Sündinud 1863
Surnud 1955
SVT-40

SVT-40 (vene keeles Самозарядная винтовка Токарева, образец 1940 года, Samozarjadnaja vintovka Tokareva, obrazets 1940 goda, 'Tokarevi iselaadiv püss, 1940. aasta mudel', hüüdnimega Sveta) on Nõukogude Liidu poolautomaatne lahingpüss. SVT-40 kasutati laialdaselt teises maailmasõjas. Sellest pidi saama Punaarmee uus teenistusrelv, aga Saksamaa sissetungi tõttu 1941. aastal tootmine peatus ning ülejäänud sõjaks mindi tagasi vintpüssidele Mossin-Nagant. Pärast teist maailmasõda võttis NSVL kasutusele uued relvad nagu SKS ja AK-47.

Kasutajad
  Eesti metsavennad: pärast teist maailmasõda.
 
  Horvaatia
  Ida-Saksamaa: pärast teist maailmasõda, kandsid nime SWT
 : Leedu tsiviilpolitsei kasutas neid Saksa okupatsiooni ajal.
  Natsi-Saksamaa: saadud NSVL-ilt sõjasaagiks, kasutusel nimega Selbstladegewehr 259(r)
 
 : Poola Relvajõud Idas.
 : saadud Nõukogude Liidult sõjasaagiks, mh ka AVT-40.
  Tšehhoslovakkia: 1. Tšehhoslovakkia Armeekorpus Nõukogude Liidus
 : 2008. aastal oli laos 11 500.
 : kasutuses vähesel määral.

Vaata ka
 AVS-36
 FG 42
 Gewehr 43
 M1 Garand
 Johnson M1941 (püss)
 SKS
 Kaasaegsete Venemaa käsirelvade ja kergrelvade loend
 Ljudmõla Pavlitšenko

Viited

Välislingid
 History and technicalities of the SVT-40
 SVT info and pictures at Mosin-Nagant.net, compiled by Vic Thomas
 SVT-40 Pictorial
 СВТ трудная судьба, Kalashnikov magazine, 2001/6, pp. 50–56
 Tokarev SVT-40. Identifying, collecting and FAQ

Nõukogude Liidu jalaväerelvad
Füsun Köksal

Füsun Köksal (sündinud 1973. aastal Bursas) on türgi helilooja.

Füsun Köksal sündis ja kasvas Türgi lääneosas Bursas. Õppis aastail 1989–1996 Ankaras Bilkenti Ülikoolis muusikateooriat ja kompositsiooni, seejärel aastail 1996–2002 Saksamaal Kölni muusikakõrgkoolis Krzysztof Meyeri käe all.

2002. aastal naasis Bilkenti ülikooli ja töötas kompositsiooni õppejõuna. Aastal 2004 siirdus ta õppima Ameerika Ühendriikidesse Chicago Ülikooli, kus omandas doktorikraadi kompositsiooni erialal. Tema juhendajateks olid Marta Ptaszynska ja Shulamit Ran.

Füsun Köksal kirjutab teoseid sooloinstrumentidele, kammeransamblitele ja orkestritele.

Tema loomingut on mängitud mitmel festivalil Põhja-Ameerikas ja Euroopas. 

2019. aasta märtsis viibis ta Eesti Muusika- ja Teatriakadeemia kutsel Eestis, et anda tunde muusikaakadeemias ja samas töötada Ansambel U: muusikute Tarmo Johannese ja Taavi Kerikmäega.

Viited

Välislink
Koduleht

Türgi muusikud
Heliloojad
Sündinud 1973
Maria Välja

Maria Välja (sünninimi Maria Kondimäe; sündinud 13. augustil 1989 Pärnumaal) on Eesti maalikunstnik ja illustraator.

Ta on lõpetanud Tartu Kõrgema Kunstikooli (praegune Kõrgem Kunstikool Pallas) maali eriala (2012). 2016-2017. aastal täiendas ta end Tartu Kunstikoolis kunstnik-kujundaja jätkuõppes, omandades illustraatori 5. taseme kutse.

Maria Välja on alates 2021. aastast Tartu Kunstnike Liidu liige.

Looming 
Maria Välja tegeleb peamiselt akvarellmaali ja tindijoonistusega, illustratsioone täiendab ta ka graafikalaual digitaalselt maalides. 

Tema looming on inspireeritud Eesti loodusest ja inimestest. Detailirohkete akvarellmaalide ja illustratsioonide temaatikaks on loomad ja taimed oma loomulikus keskkonnas ja olekus. Ka inimesi kujutades keskendub kunstnik eelkõige nende hingestatud suhtele loodusega.

Valik isikunäitusi 

 2020 - Akvarellide ja tindijoonistuste näitus "Loodusest inspireeritud" Tartu Ülikooli raamatukogus
 2018 - Illustratsioonide näitus "Eesti loomade lapsed" Tartu loodusmajas ja Eesti Loodusmuuseumis
 2017 - Akvarellinäitus "Metsarahvas" Pühajärve Spa & Puhkekeskuses
 2011 - Isikunäitus "Out of Comfort Zone" LOOV galeriis

Valik ühisnäitusi 

 2017 - Eesti Akvarellistide Ühenduse näitus "Valgus. Vesi. Värv" Võru Linnagaleriis
 2016 - Eesti Akvarellistide Ühenduse näitus "Värvidega läbi pimeduse Vol. 12" Würth Kunstigaleriis
 2016 - Noorteprojekt "UUS AKVARELL 2016" Pärnu Uue Kunsti Muuseumis
 2016 - Eesti Akvarellistide Ühenduse näitus "Akvarell 2016" Türi Kultuurikeskuse Kunstigaleriis
 2016 - Eesti Akvarellistide Ühenduse näitus "Visioon" Tartus Jakobi Galeriis
 2016 - Eesti Akvarellistide Ühenduse näitus "Suvemõtted küünlakuul" Võru Linnagaleriis
 2014 - Noorteprojekt "UUS AKVARELL 2014" Võru Linnagaleriis
 2013 - Ühisnäitus "Naerev loom / Animal Ridens" Tartus Nooruse galeriis
 2012 - Ühisnäitus "Dialogue" Saimaa Rakenduskõrgkoolis Lappenrannas, Soomes
 2012 - Tartu Kõrgema Kunstikooli diplomitööde näitus  "Lend 2012" Tartu Kaubahallis
 2012 - Ühisnäitus "Toit" Tallinnas TAM Galeriis
 2010 - Ühisnäitus "6x KOLLAAž" LOOV galeriis

Illustratsioonid 

 2017 - illustratsioonid beebiraamatusse "Minu esimene raamat"

Viited

Välislingid 

 Maria Välja ametlik kodulehekülg

Eesti maalikunstnikud
Eesti illustraatorid
Sündinud 1989
Gandhāra kunst

Gandhāra kunst oli Gandhāra piirkonna budistlik kunst.

Selle õitseaeg oli 2.–5. sajandil. Sel oli budistliku kunsti arengus oluline osa.

Kui budism levis Loode-Indiast Sise- ja Ida-Aasiasse, kusjuures Bāmīān Afganistanis oli tähtis vahepeatus, viis see kaasa ka Gandhāra kunsti vormikeele. Budistliku ikonograafia ajaloos oli eriti tähtis Buddha kujutamine inimkujul. Kõige vanemad teadaolevad Buddha kujud ja reljeefid pärinevad Gandhārast ja selle kaasaegsest Mathura koolkonnast. Varasemas budistlikus kunstis oli Buddhat kujutatud sümboolselt, näiteks ratas tähendab õpetuse käimalükkamist. 

Gandhāra kunsti seisvate Buddha kujude puhul on hellenismi mõju ilmne, aga istuva, mediteeriva Buddha kujudel pärinevad kompositsioon ja detailid selgelt Indiast.
Talgugrupp

Talgugrupp oli mitteformaalne aktivistide ring, kes eelmise sajandi  80-90  aastatel arendasid ning viljelesid Eestis mõttekodade tüüpi tegevust. Nad nimetasid oma tegevust MMK eeskujul esialgu organisatsioonilis-tegevuslikuks mänguks, hiljem mõttetalguteks. 90-date keskel see kooslus lagunes ja kogunes uuesti 2009 Talgujate nime all. 

Selle liikumise sisuliseks eelkäijaks saab pidada Tartu Ülikooli  Üliõpilaste Kompleksse Teadusliku Uurimistöö Bürood ja kõrgkoolipedagoogika laborit, mille eestvedajate hulgas oli Valdo Ruttas.

Ruttase algatusel kujunes ka Talgugrupp. Talgugrupi kujunemist ja koosseisu seletades on ta 2009. aastal nimetanud 46 isikut. Need olid inimesed, kes panustasid mängudesse ja mõttetalgutesse kõikvõimalike vajalike aktiivsustega, osalesid pikemalt liikumise sidususe kujunemisel. Talgugrupi algusajast toob ta esile kolm kaastöölist:  Jüri Plink, Toomas Hansson ja  Mati Pärn, kes omandasid kogemuse  inspireerivatel nn Štšedrovitski mängudel.
Tom Hiddleston

Thomas William Hiddleston sündinud 9.veebruaril 1981, on inglise näitleja.  

Westminster, London, Suurbritannia 

Pikkus: 1,88 m

Õed-vennad: Emma Hiddleston, Sarah Hiddleston

Haridus: Royal Academy of Dramatic Art (2002–2005), Dragon School, Pembroke College 

Autasud: MTV Movie Award for Best Villain. 

Filmirollid:

Televisioon 

{| class="wikitable"
Benjamin Lecomte

Benjamin Lecomte (sündinud 26. aprillil 1991 Pariisis) on Prantsusmaa jalgpallur, kes mängib väravavahina Hispaania kõrgliigaklubis Espanyol.

Ta alustas klubikarjääri Lorient's, mille meeskonnas debüteeris Prantsusmaa kõrgliigas hooajal 2010–11. Hooajal 2013–14 mängis ta laenul Prantsusmaa esiliigaklubis Dijon. Hooajal 2014–15 sai Lecomte Lorient' esiväravavahiks.

Aastatel 2017–2019 mängis ta Prantsusmaa kõrgliigas Montpellier' ridades. 2019. aasta juulis sõlmis ta viieaastase lepingu Monacoga. 2021. aasta augustis läks ta Monacost üheks hooajaks laenule Hispaania kõrgliigaklubisse Madridi Atlético, kuid üheski mängus ta seal väljakule ei pääsenud. 2022. aasta juulis läks Lecomte üheks hooajaks laenule Espanyoli.

2009. aastal mängis Espanyol neljal korral Prantsusmaa kuni 19-aastate koondises ja 2011. aastal kahel korral Prantsusmaa kuni 20-aastaste koondises.

Välislingid 

Prantsusmaa jalgpallurid
FC Lorienti jalgpallurid
Dijon FCO mängijad
Montpellier HSC jalgpallurid
AS Monaco FC jalgpallurid
Madridi Atlético mängijad
RCD Espanyoli jalgpallurid
Ligue 1 mängijad
La Liga mängijad
Sündinud 1991
MacOS Big Sur

<noinclude>

macOS Big Sur (versioon 11) on operatsioonisüsteemi macOS 17. väljalase, mis ilmus 12. november 2020.

macOS Big Sur on macOS Catalina järglane. Operatsioonisüsteem on nimetatud Ameerika Ühendriikides Californias asuva Big Sur ranniku järgi.

macOS Big Sur on esimene Macintosh operatsioonisüsteem, mis toetab Apple M1 protsessorit.

Süsteeminõuded 

Toetatud Macintoshi arvutid:

 iMac (Mid 2014 ja uuem)
 MacBook (Early 2015 ja uuem)
 MacBook Pro (Late 2013 ja uuem)
 MacBook Air (Mid 2013 ja uuem)
 Mac Mini (Late 2014 ja uuem)
 Mac Pro (Late 2013 ja uuem)
 iMac Pro (2017 ja uuem)
 Apple arendajate üleminekukomplekt

Muudatused 

 Uus disain.
 Võimalus jooksutada iPadi rakendusi.
 Uued rakendused.
 Toetab Apple uut protsessorit.

Apple'i operatsioonisüsteemid
Lidija Dimkovska

Lidija Dimkovska (sündinud 11. augustil 1971 Skopjes) on makedoonia kirjanik ja tõlkija.

2013. aastal võitis ta Euroopa Liidu kirjandusauhinna teose "РЕЗЕРВЕН ЖИВОТ" eest.

Eesti keeles tema teoseid seni ilmunud ei ole.

Põhja-Makedoonia inimesed
Kirjanikud
Tõlkijad
Luuletajad
Sündinud 1971